ཅི་བྱས་ལམ་དུ་མི་འགྲོ་བ་དེས།ཁྱོད་ལའང་གྲིབ་མ་གནག་ནས་འགྲོ་ལམ་མེད་པའི་མཚམས་འདིར་གཏུགས།ཞེས་ཐབས་ཟད་པས་རང་གི་དཔྲལ་བའི་མིག་དང་མཚུངས་པའི་སྙིང་གི་ནོར་བུ་ལའང་དགྲ་ཆོག་བྱས་བྱུང་བར།བཀྲ་ཤིས་མཚོའི་སེམས་ལ།ཨ་མ་ནི་ཐབས་ཟད་ནས་ཅི་བཤད་ལ་གནས་ལུགས་མེད་པ་ཡིན་མོད།འོན་ཀྱང་ད་ལྟ་རྟ་མགྲིན་རྡོ་རྗེ་དགྲ་ལག་ཏུ་ཤོར་ནས་སྲོག་ཀྱང་འཚམས་ཐུབ་མིན་ལ་ཐུག་ཡོད་པའི་སྐབས་འདིར།ཅི་བྱས་ལམ་དུ་མི་འགྲོ་བ་ཞེས་ཚིག་ངན་གྱིས་དམོད་མོ་བྱས་ན་ཧ་ཅང་མི་འོས་སོ་སྙམ་མོད་ཀྱང༌།དེ་མ་ཐག་ལན་ཅི་ཡང་མ་བཏབ།